stanford-oval/wikipedia huggingface dataset:
Utenan kunnallispiiri

| Utenan kunnallispiiri (Utenos rajono savivaldybė) |
| --- | --- |
 vaakuna

Valtio:   Liettua
Lääni:  Utenan lääni
Hallinnollinen keskus:  Utena
Pinta-ala:  
 – Kokonaispinta-ala:  1229 km²
Väkiluku (2008):  47 934
 – Väestötiheys:  40,8 as./km²
Infobox OKVirheellinen NIMI-arvo: 
Utenan kunnallispiiri (liett. Utenos rajono savivaldybė) on yksi Liettuan kuudestakymmenestä kunnallispiiristä, joka sijaitsee Utenan läänissä. Kunnallispiirin väkiluku oli vuonna 2008 47 934 asukasta, joista 33 860 asuu kunnan keskuksessa Utenassa.
Asutuskeskukset > Kaupungit

Utena
Asutuskeskukset > Kauppalat

Užpaliai
Tauragnai
Vyžuonos
Kuktiškės
Leliūnai
Sudeikiai
Saldutiškis
Asutuskeskukset > Kylät

Antalgė
Atkočiškės
Viulukonsertto (Schönberg)

Arnold Schönberg sävelsi viulukonserttonsa (op. 36) vuosina 1935–1936. Teoksen kantaesityksessä 6. joulukuuta 1940 Leopold Stokowski johti Philadelphian orkesteria ja solistina toimi Louis Krasner.
Konsertto oli ensimmäisiä Schönbergin aloittamia sävellyksiä Yhdysvaltoihin muuton jälkeen. Se oli valmis syyskuussa 1936. Schönberg itse luonnehti teostaan vuonna 1937 äärimmäisen vaikeaksi niin "päälle kuin käsillekin". Teos on sävelletty kokonaan kaksitoistasäveljärjestelmää käyttäen.
Osat

Poco allegro – Vivace
Andante grazioso
Finale: Allegro
Viulukonsertto nro 1 (Prokofjev)

Sergei Prokofjev sävelsi ensimmäisen viulukonserttonsa (op. 19) D-duurissa vuosina 1916–1917. Marcel Darrieux oli viulistina ensiesityksessä (18. lokakuuta 1923), jossa Pariisin oopperan orkesteria johti Serge Koussevitzky.
Osat

Andantino
Scherzo – vivacissimo
Moderato
Kokoonpano

viulu
2 huilua
piccolo
2 oboea
2 klarinettia
2 fagottia
4 käyrätorvea
2 trumpettia
tuuba
patarummut
pikkurumpu
tamburiini
harppu
jouset
Joutsenon urheilukeskus

| Joutsenon urheilukeskus |
| --- | --- |

Rakennuksen tiedot
Sijainti:  Penttiläntie 17, 54100 Joutseno
Omistaja:  Lappeenrannan kaupunki
Kenttä:  luonnonnurmi
Käyttäjät
 Kultsu FC, Joutsenon Kullervo 
Katsojakapasiteetti
 589 + siirtokatsomot 
Lisää rakennusartikkeleitaArkkitehtuurin teemasivulla
Joutsenon urheilukeskus on liikuntapaikka Joutsenon keskustassa Lappeenrannassa. Se sijaitsee noin puoli kilometriä etelään Joutsenon torista, terveyskeskuksen ja koulukeskuksen välisellä alueella.
Urheilukeskuksen keskuskenttä on jalkapallo- ja yleisurheilukäytössä, ja se toimii Kultsu FC:n jalkapalloilijoiden ja Joutsenon Kullervon yleisurheilijoiden kotikenttänä. Kenttää kiertävä juoksurata uusittiin Novotan-pinnoitteella kesällä 2006. Kentän itäpuolelle valmistui tammikuussa 2009 liikuntahalli eli niin sanottu Joutsenohalli, jonka ulkoseinällä on keskuskentän uusi 589-paikkainen katettu pääkatsomo. Kentän länsipuolta reunustanut osittain katettu puukatsomo on sittemmin purettu ja korvattu siirtokatsomoilla.
Joutsenohallissa on suorituspaikat sisäpalloilulajeille ja yleisurheilun juoksu, hyppy- ja heittolajeille sekä kuntosali. Halli voi tarvittaessa toimia myös konsertti-, kokous- ja näyttelytilana. Urheilukeskuksen uudessa asemakaavassa on paikat myös erillisille uima- ja jäähalleille.
Urheilukeskuksen huoltorakennuksen yhteydessä on kuntosali ja tennishalli. Kesäisin urheilukeskuksessa on myös kolme ulkotenniskenttää, joiden päällä talvisin on jääkiekkokaukalo. Keskuskentän eteläpäädyn lähistöllä on vanhaan soramonttuun rakennettu rullalautailu ja -luistelupaikka. Noin 300 metrin päässä sijaitsevalla vanhalla raviradalla on nurmi- ja tekonurmikenttiä sekä kuplahalli palloilijoiden käyttöön.
Urheilukeskuksen maastossa kiertää 1,2, 3 ja 5 kilometrin pururadat, jotka talvisin muutetaan hiihtoladuiksi. Urheilukeskuksen liepeiltä lähtee myös hiihtolatu kohti Myllymäen laskettelukeskusta.
Jalkapallon Ykkösen ja alempien sarjatasojen sekä Suomen cupin otteluiden lisäksi urheilukeskuksessa on järjestetty muun muassa maratonin Suomen-mestaruuskilpailut vuosina 1997, 2002 ja 2006.
Aiheesta muualla

Joutsenon urheilukeskus Lappeenrannan kaupungin sivustolla (Arkistoitu – Internet Archive)
Vitali Šumbarets

Vitali Šumbarets vuonna 2011
Vitali Ihorovytš Šumbarets (ukr. Віталій Ігорович Шумбарець; s. 14. heinäkuuta 1983, Kremenets, Ukraina) on ukrainalainen mäkihyppääjä. Hänen paras sijoituksensa maailmancupissa on 25:s sija Planicasta lentomäestä vuodelta 2009. Shumbarets oli myös mukana Vancouverin olympialaisissa sijoittuen normaalimäessä sijalle 45.
Aiheesta muualla

Vitali Šumbarets FIS:n sivuilla[vanhentunut linkki]
Vitali Škurlatov

| Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Maa:   Venäjä> Miesten yleisurheilu. |
| --- | --- | --- | --- |
|  Pronssia | Budapest 2004 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Gent 2000 | pituushyppy |  |
Vitali Škurlatov (ven. Вита́лий Шкурла́тов, s. 25. toukokuuta 1979) on venäläinen pituushyppääjä.
Škurlatov sijoittui Annecyn nuorten MM-kisoissa 1998 pituudessa kahdeksanneksi tuloksella 761. Kaksi vuotta myöhemmin hän voitti pronssia Gentin sisäratojen EM-kisoissa hypättyään 810. Vuonna 2001 hän oli Lissabonin sisäratojen MM-kisoissa kahdeksas ja Edmontonin ulkoratojen MM-kisoissa kahdestoista. Seuraavana vuonna hän hyppäsi seitsemänneksi Wienin sisäratojen EM-kisoissa. Škurlatov voitti vuonna 2003 Venäjän mestaruuden, mutta karsiutui Pariisin MM-kisoissa.
Škurlatov voitti MM-pronssia Budapestin sisäratojen MM-kisoissa 2004 tuloksella 828. Myöhemmin samana vuonna hän voitti Venäjän mestaruuden ja sijoittui Euroopan cupissa kolmanneksi, Ateenan olympialaisissa yhdeksänneksi ja IAAF:n yleisurheilufinaalissa kahdeksanneksi. Seuraavana vuonna hän voitti Venäjän sisäratojen mestaruuden, mutta karsiutui Madridin sisäratojen EM-kisoissa. Myöhemmin samana vuonna hän oli kolmas Euroopan cupissa ja kymmenes Helsingin MM-kisoissa. Vuonna 2006 Škurlatov voitti Venäjän sisäratojen mestaruuden ja karsiutui Moskovan sisäratojen MM-kisoissa. Hän voitti Venäjän sisäratojen mestaruuden myös vuonna 2007.
Ennätykset

Pituushyppy: 823 (2003), sisäradoilla 838 (2000)
Juan Alberto Belloch

| Juan Alberto Belloch |
| --- | --- |

Henkilötiedot
Syntynyt: 3. helmikuuta 1950 (ikä 74) Mora de Rubielos
Poliitikko
Puolue:  Espanjan sosialistinen työväenpuolue
Asema:  Zaragozan pormestari (2003-2015)
Juan Alberto Belloch (s. 3. helmikuuta 1950) on espanjalainen sosialistisen työväenpuolueen poliitikko. Hän toimi Zaragozan pormestarina vuosina 2003-2015. Aikaisemmin Belloch on toiminut Espanjan oikeus- ja sisäministerinä.
Juan Alberto Puiggari

Juan Alberto Puiggari (s. 21. marraskuuta 1949 Buenos Aires) on argentiinalainen roomalaiskatolinen arkkipiispa. Hänet vihittiin papiksi Paranán arkkihiippakuntaan 13. marraskuuta 1976 ja nimitettiin sen vihkipiispaksi sekä Turuzin titulaaripiispaksi 20. helmikuuta 1998. Piispaksi vihkiminen seurasi 8. toukokuuta. Pääkonsekraattorina toimi Estanislao Esteban Karlic, jota avustivat Luis Guillermo Eichhorn ja Mario Antonio Cargnello.
Puiggari sai 7. kesäkuuta 2003 nimityksen Mar del Platan piispaksi, jonka virkaan hänet asetettiin 10. elokuuta. Hänet nimitettiin 4. marraskuuta 2010 Paranán arkkipiispaksi ja asetettiin uuteen virkaansa 7. maaliskuuta 2011.
Turn 10 Studios

| Turn 10 Studios |
| --- | --- |

Perustettu:  2001
Kotipaikka:   Redmond, Washington
Toimiala:  videopeliteollisuus
Tuotteet:  Forza
Henkilöstö:  101–300
Emoyhtiö:  Xbox Game Studios
Omistaja:  Microsoft
Kotisivu:  www.forzamotorsport.net/en-us/turn10
Infobox OKVirheellinen NIMI-arvo: 
Turn 10 Studios on Xbox Game Studiosin omistama yhdysvaltalainen pelitalo.
Studio tunnetaan Sonyn Gran Turismoa vastaan kehitetystä menestyneestä Forza Motorsport -autopelisarjastaan. Pelisarja on noussut yhdeksi suosituimmista ja myydyimmistä pelisarjoista Xbox -konsoleille. Sarja tähtää simulaatioon, eli peliin joka on mahdollisimman realistinen oikean maailman kanssa.
Pelit

Seuraavat pelit ovat Turn 10 Studiosin kehittämiä:
| 2005-2017> Kansi | 2005-2017> Vuosi | 2005-2017> Nimi | 2005-2017> Alusta | 2005-2017> Metacritic | 2005-2017>  | 2005-2017>  | 2005-2017>  | 2005-2017>  |
| --- | --- | --- | --- | --- | --- | --- | --- | --- |
|  | 2005 | Forza Motorsport | Xbox | 92/100 |  |  |  |  |
|  | 2007 | Forza Motorsport 2 | Xbox 360 | 90/100 |  |  |  |  |
|  | 2009 | Forza Motorsport 3 | Xbox 360 | 92/100 |  |  |  |  |
|  | 2011 | Forza Motorsport 4 | Xbox 360 | 91/100 |  |  |  |  |
|  | 2012 | Forza Horizon | Xbox 360 | 85/100 |  |  |  |  |
|  | 2013 | Forza Motorsport 5 | Xbox One | 79/100 |  |  |  |  |
|  | 2014 | Forza Horizon 2 | Xbox 360, Xbox One | 86/100 |  |  |  |  |
|  | 2015 | Forza Motorsport 6 | Windows 10, Xbox One | 87/100 |  |  |  |  |
|  | 2016 | Forza Horizon 3 | Windows 10, Xbox One | 91/100 |  |  |  |  |
|  | 2017 | Forza Motorsport 7 | Windows 10, Xbox One | 86/100 |  |  |  |  |
Vladimir Dubrovštšik

| Mitalit> Maa:   Valko-Venäjä.Miesten yleisurheilu. Olympialaiset  | Mitalit> Maa:   Valko-Venäjä.Miesten yleisurheilu. Olympialaiset  | Mitalit> Maa:   Valko-Venäjä.Miesten yleisurheilu. Olympialaiset  | Maa:   Valko-Venäjä> Miesten yleisurheilu. |
| --- | --- | --- | --- |
|  Hopeaa | Atlanta 1996 | Kiekonheitto |  |
| MM-kilpailut  | MM-kilpailut  | MM-kilpailut  |  |
|  Hopeaa | Göteborg 1995 | Kiekonheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1994 | Kiekonheitto |  |
Vladimir Vladimirovitš Dubrovštšik (ven. Владимир Владимирович Дубровщик, valkoven. Уладзімір Уладзіміравіч Дуброўшчык, Uladzimir Uladzimiravitš Dubrouštšyk; s. 7. tammikuuta 1972 Hrodna) on valkovenäläinen entinen yleisurheilija ja olympiamitalisti, joka kilpaili kiekonheitossa. Hän voitti hopeaa sekä Atlantan olympialaisissa 1996 että Göteborgin MM-kisoissa 1995. Dubrovštšik voitti kultaa Helsingin EM-kisoissa 1994. Hän osallistui myös Sydneyn olympialaisiin 2000, joissa hän sijoittui seitsemänneksi.
Ennätykset

Kiekonheitto: 69,28 m (2000)
Kuulantyöntö: 16,57 (1994)
Vaasan Kantarellis

Vaasan Kantarellis on entinen vaasalainen kaukalopalloseura. Se on pelannut Suomen pääsarjatasolla eli Kaukalopalloliigassa yhteensä seitsemän kautta ilman suurempaa menestystä. joukkue oli mukana Kaukalopalloliigassa jo sen ensimmäisellä toimintakaudella eli 1990-1991. Viimeisen kerran seura esiintyi pääsarjassa kaudella 1998-1999. Seitsemän kauden aikana Kantarellis kerkesi pelata 157 liigaottelua. Näistä se voitti 40 ja pelasi yhdeksän tasan. Näin pisteitä kertyi kaiken kaikkiaan 89. Kaudella 1999-2000 toiminta jatkui I. divisioonassa putoamisen jälkeen. Tämän jälkeen Kantarelliksen paikalla I divisioonassa jatkoi vaasalainen Team Apache.
Vaasan Kantarelliksen nimi on peräisin heidän pääsponsorinsa nimestä Hotel Kantarellis (nyk. Scandic Vaasa).
Sijoituksia pääsarjassa

1995-1996: 7. (runkosarjassa 7.)
1996-1997: 8. (runkosarjassa 8.)
1997-1998: 10. (runkosarjassa 11.)
1998-1999: 12. (runkosarjassa 12.)
Josh Childress

| Josh Childress |
| --- | --- |

Henkilötiedot
Koko nimi:  Josh Childress
Syntynyt: 20. kesäkuuta 1983 (ikä 41) Harbor City, Kalifornia, Yhdysvallat
Kansalaisuus:   Yhdysvallat
Koripalloilija
Pituus:  203 cm
Paino:  95 kg
Nyk. joukkue:   Brooklyn Nets
Sarja:  NBA
NBA-varaus:  6. varaus 2004 Atlanta Hawks
Pelaajaura
Seurajoukkueet
2004–2008 2008–2010 2010–2012 2012–:   Atlanta Hawks  Olympiakos BC  Phoenix Suns  Brooklyn Nets
Joshua Malik ”Josh” Childress (s. 20. kesäkuuta 1983) on yhdysvaltalainen koripalloilija. Hän oli ensimmäisen kierroksen kuudes varaus NBA:n varaustilaisuudessa 2004 ja pelasi hänet varanneessa Atlanta Hawksissa vuodet 2004–2008. Kesällä 2008 hän kohahdutti koripallomaailmaa siirtymällä Kreikan pääsarjan Olympiakos BC:hen ennätyssuurella kolmen vuoden sopimuksella, jonka nettoarvo oli 20 miljoonaa dollaria.
Childress on yksi harvoja NBA:n kärkikaartiin laskettuja amerikkalaisia koripalloilijoita, joka on parhaassa peli-iässään siirtynyt eurooppalaiseen seuraan. Viimeisenä NBA-kautenaan ennen Eurooppaan siirtymistä hän teki keskimäärin 11,8 pistettä ja otti 4,9 levypalloa ottelua kohden. Childress pelasi Kreikan pääsarjassa sekä Euroliigassa kaksi kautta. Hän teki jälkimmäisessä keskimäärin 12,4 pistettä ja otti 4,7 levypalloa peliä kohden.
Vuonna 2010 Childress teki paluun NBA:han. Hän siirtyi Phoenix Sunsiin sign-and-trade-tyyppisessä siirrossa, jossa hänen aiempi NBA-seuransa sai vaihdossa toisen kierroksen varausvuoron vuonna 2012. Childress pelasi Phoenixissä kaksi kautta pääsemättä samalle tasolle kuin vuosinaan Atlanta Hawksissa. Hänen pistekeskiarvonsa kaudella 2010–2011 oli 5,0 ja kaudella 2011–2012 2,9, kun Atlantassa hän saavutti parhaimmillaan keskiarvon 13,0 (kausi 2006–2007).
Syyskuussa 2012 Childress siirtyi vapaana pelaajana NBA-seura Brooklyn Netsiin.
Kaliforniassa syntynyt Childress opiskeli ja pelasi ennen NBA-uraansa Mayfair High Schoolissa sekä Stanfordin yliopistossa.
Aiheesta muualla

Profiili NBA:n sivuilla
Josef Joakim Simelius

Josef (Jooseppi) Joakim Simelius (8. marraskuuta 1867 Paavola – 1. heinäkuuta 1942 Kuopio) oli suomalainen kirkkoherra, tuomiorovasti ja valtiopäivämies.
Henkilöhistoria

Simeliuksen vanhemmat olivat lukkari Josef (Juuso) Simelius ja Jenny Teodora Stenbäck. Hän pääsi ylioppilaaksi 1885 Oulun suomalaisesta yksityislyseosta ja suoritti teologian erotutkinnon Helsingin yliopistossa 1888. Simelius vihittiin papiksi 1890.
Simelius oli kirkkoherran apulaisena Nivalassa ja v.t. kirkkoherrana siellä 1890–1893. Hän oli sitten kirkkoherran apulaisena Kuopiossa 1893–1898 ja hän hoiti Kuopiossa myös Kuopion lääninvankilan ja Niuvanniemen sairaalan saarnaajan virkaa. Simelius oli kirkkoherrana Torniossa 1898–1907, Uudenkaupungissa 1907–1917 ja Kuopion kaupunkiseurakunnassa vuodesta 1917. Hän oli Kuopion tuomiorovastina 1939–1942, Oulun tuomiokapitulin asessorina 1921–1927, Uudenkaupungin valtuuston jäsenenä ja puheenjohtajana 1911–1918 sekä pappissäädyn edustajana valtiopäivillä 1904. Kirkolliskokouksen jäsen Simelius oli 1903–1937.
Simelius oli naimisissa vuodesta 1902 Helmi Johanna Helmisen kanssa. Heidän lapsiaan olivat Helsingin yliopiston geofysiikan professori Heikki Simojoki, arkkipiispa Martti Simojoki ja muistelmakirjailija Aili Simojoki.
Julkaisuja

Mikä merkitys on profeetta Joonaksen lähetyksellä Niniveen Jumalan valtakunnan historiassa?, väitöskirja. B. B. Bergdahl, Oulu 1902
2. Korinttolaiskirjeen selitys teoksessa Uuden testamentin selitysteos. 2 nide, Apostolien teot ja kirjeitä ; toimittajat J. A. Mannermaa ja Eero Hyvärinen. WSOY 1920-1926
Aiheesta muualla

Mustakallio, Hannu: Simelius, Josef Joakim. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997- (viitattu 14.10.2018)
Jan Lundell

Jan Lundell -nimisiä henkilöitä ovat:
Jan Lundell (s. 1966), suomalainen kemian professori
Jan Lundell (s. 1973), suomalainen jääkiekkomaalivahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jan Lundell”, voi hakea sivunnimihaulla, laajalla sivunnimihaulla tai tekstihaulla.
Jan Lehane

| Jan Lehane> Henkilötiedot |
| --- | --- |
Syntynyt: 9. heinäkuuta 1941 (ikä 83) Grenfell, Uusi Etelä-Wales, Australia
Kansalaisuus:   Australia
Tennispelaaja
Kätisyys:  oikea
Kaksinpeli
Paras sijoitus:  7 (1963)
Aiheesta muualla
ITF
WTA
Jan Lehane O'Neill OAM (o.s. Lehane; s. 9. heinäkuuta 1941 Grenfell, Uusi Etelä-Wales, Australia) on australialainen oikeakätinen uransa päättänyt tennispelaaja. Hän sijoittui Australian avoimen tennisturnauksen naisten kaksinpelissä toiseksi neljästi peräkkäin 1960–1963.
Jan Lityński

Jan Lityński, 2007
Jan Lityński (18. tammikuuta 1946 – 21. helmikuuta 2021) oli puolalainen poliitikko, toimittaja ja oppositioaktivisti. Hän oli kansanedustaja vuosina 1989–2001.
Viulukonsertto (Tšaikovski)

Pjotr Tšaikovskin viulukonsertto D-duuri op. 35 on yksi suosituimpia koskaan sävellettyjä viulukonserttoja.
Syntyhistoria

Tšaikovski sävelsi viulukonserton kevään 1878 aikana. Se oli yksi niistä teoksista, jotka auttoivat häntä pääsemään yli vuotta aikaisemmin päättyneestä onnettomasta avioliitostaan. Teoksen nopeus ja aurinkoiset tunnelmat antavat vaikutelman, että säveltäjä toipui varsin nopeasti tästä elämäänsä järkyttäneestä parisuhteesta. Yhtenä syynä tähän oli todennäköisesti hänen entisen oppilaansa, viulisti Iosif Kotekin miellyttävä seura. He keskustelivat yhdessä konserton soolo-osasta.
Tšaikovski halusi omistaa konserttonsa tunnetulle unkarilaiselle viulistille Leopold Auerille, mutta tämä totesi aluksi, että se oli mahdoton soittaa (Nikolai Rubinstein oli sanonut samoin Tšaikovskin Pianokonsertosta nro 1). Viulukonserton soitti sen ensi-illassa  4. joulukuuta 1881 venäläinen viulisti Adolf Brodski. Vuosia myöhemmin Auer väitti, ettei hän suinkaan ollut pitänyt teosta mahdottomana soitettavaksi, vaan hänen mielestään sen eräät osuudet olivat olleet liian vaikeita ja hän oli kehottanut Tšaikovskia muuttamaan ne, mihin säveltäjä ei ollut suostunut. Toisaalta Auer ylisti vuolaasti konserton parhaita kohtia.
Kuuluisa wieniläinen kriitikko Eduard Hanslick, joka tyrmäsi myös Franz Lisztin ja Richard Wagnerin musiikin, arvosteli teosta ankarin sanoin. Hanslick kirjoitti muun muassa: "Viulua ei enää soiteta, sitä kiskotaan, se revitään kappaleiksi, se piestään mustaksi ja siniseksi... Friedrich Vischer tässä äskettäin kirjoitti eräistä irstaista maalauksista, että ne 'haisevat silmään'. Tšaikovskin viulukonsertto herättää sen kauhistuttavan ajatuksen, että saattaa olla musiikkia, joka haisee korvaan." Tästä huolimatta konsertosta on tullut yksi Tšaikovskin rakastetuimmista teoksista.
Osat

Allegro moderato (D-duuri)
Canzonetta: Andante (g-molli)
Finale: Allegro vivacissimo (D-duuri)
Josh Charles

| Josh Charles |
| --- | --- |
 Josh Charles Toronton elokuvajuhlilla vuonna 2014.
Henkilötiedot
Koko nimi:  Joshua Charles
Syntynyt: 15. syyskuuta 1971 (ikä 53) Baltimore, Maryland, Yhdysvallat
Ammatti:  näyttelijä
Aiheesta muualla
IMDb 
Elonet
Joshua ”Josh” Charles (s. 15. syyskuuta 1971) on yhdysvaltalainen näyttelijä. Hän syntyi Baltimoressa, Marylandissa, ja teki elokuvadebyyttinsä vuonna 1988.
Eräs tunnettu rooli Charlesilla oli elokuvassa Kuolleiden runoilijoiden seura (1989). Television puolella hän on esiintynyt esimerkiksi sarjoissa Sports Night ja Good Wife.
Aiheesta muualla

Josh Charles Internet Movie Databasessa. (englanniksi)
Utgard (albumi)

| Utgard Enslaved |
| --- | --- | --- |

Studioalbumin tiedot
 Julkaistu: 2. lokakuuta 2020
 Kesto: 44.46
 Levy-yhtiö: Nuclear Blast
Listasijoitukset
  Suomen virallinen lista: 42.
Enslavedin muut julkaisut
| E 2017 | Utgard 2020 | Heimdal 2023 |
Utgard on Enslavedin viidestoista studioalbumi, joka julkaistiin 2. lokakuuta 2020.
Kappaleet

Fires In The Dark – 6.00
Jettegryta – 4.56
Sequence – 6.39
Homebound – 5.30
Útgarðr – 1.51
Urjotun – 4.21
Flight Of Thought And Memory – 6.22
Storms Of Utgard – 4.38
Distant Seasons – 4.31
Kokoonpano

Ivar Bjørnson – kitara, koskettimet
Grutle Kjellson – laulu, basso
Arve Isdal – kitara
Håkon Vinje – koskettimet
Iver Sandøy – rummut
Arvostelut

Imperiumi: 8/10
Kaaoszine: 9/10
Soundi:
Aiheesta muualla

Utgard (albumi) Discogsissa. (englanniksi)
Albumi Utgard (albumi) Encyclopaedia Metallum -sivustolla (englanniksi)
Kadenssi (kirjallisuudentutkimus)

Kadenssi tarkoittaa kirjallisuudentutkimuksessa säkeen tai säeparin melodis-soinnillista päätöstä. Se on kielen luonnollinen rytmi, niin sanottu sisäinen sointi, johon vaikuttavat nousut ja laskut, painollisten ja painottomien tavujen vaihtelu.
Juan Amat

| Mitalit> Maa:   /  Espanja.Miesten maahockey. Olympialaiset  | Mitalit> Maa:   /  Espanja.Miesten maahockey. Olympialaiset  | Mitalit> Maa:   /  Espanja.Miesten maahockey. Olympialaiset  | Maa:   /  Espanja> Miesten maahockey. |
| --- | --- | --- | --- |
|  Hopeaa | Moskova 1980 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Espanja 1974 |  |  |
Juan Amat Fontalas (10. heinäkuuta 1946 Terrassa – 12. toukokuuta 2022 Terrassa) oli espanjalainen katalaanitaustainen maahockeypelaaja, olympiamitalisti ja Euroopan mestari.
Amat pelasi Espanjan miesten maajoukkueessa 144 ottelua voittaen Euroopan mestaruuden Espanjassa 1974 ja olympiahopeaa Moskovassa 1980. Hän oli 16 maalillaan Moskovan-olympiaturnauksen maalikuningas. Maaleista kahdeksan syntyi samassa alkusarjan ottelussa Kuubaa vastaan, ja Intiaa vastaan 4–3-tappioon päättyneessä loppuottelussa Amat teki kaikki Espanjan kolme maalia. Amat edusti Espanjaa kesäolympialaisissa myös Méxicossa 1968, Münchenissä 1972 ja Montréalissa 1976. Amatin veljet Pedro, Francisco ja Jaime olisivat myös olympiatason hockeypelaajia ja Pedro myös olympiamitalisti. Hänen sisarustensa lapsista Pol ja Jaime ovat myös hockeyn olympiamitalisteja. Amat kuoli Terrassassa 75-vuotiaana 12. toukokuuta 2022.
Aiheesta muualla

Juan Amat Kansainvälinen olympiakomitea. (englanniksi)
Jörnin piiri

| Jörnin piiri |
| --- | --- |
 Sankt Mikaelin kirkko
 fiJörnin piiri 
 65°03′29″N, 20°02′28″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Skellefteån kunta
Piirikoodi:  323029
Väestö
Väkiluku (2022):  1 215 
Jörnin piiri (ruots. Jörns distrikt) sijaitsee Skellefteån kunnassa Ruotsissa. Sen väkiluku on 1 215  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Skellefteån kunnan piirit
Juan Alegría

| Henkilötiedot |
| --- | --- | --- | --- |
Koko nimi: Juan Diego Alegría Arango
Syntymäaika: 6. kesäkuuta 2002 (ikä 22)
Syntymäpaikka: Ibagué, Kolumbia
Pelipaikka: hyökkääjä
Pituus: 178 cm
Paino: 79 kg
Seura
Seura: FC Honka
Pelinumero: 9
Junioriseurat
–2020: Deportes Tolima
Seurat
| Vuodet | Seura | O | (M) |
| 2020–2021 | FC Honka | 25 | (7) |
| 2021–2023 | Rangers FC | 2 | (3) |
| 2022 (laina) | Partick Thistle FC | 12 | (-) |
| 2022–2023 (laina) | Falkirk FC | 19 | (6) |
| 2023– | FC Honka | 12 | (1) |
| Yhteensä | Yhteensä | 70 | (17) |
 Seurajoukkueuran tilastot kattavat vain kansalliset sarjat.
Juan Diego Alegría Arango (s. 6. kesäkuuta 2002 Ibagué, Kolumbia) on kolumbialainen jalkapalloilija, joka edustaa suomalaista FC Honkaa. 178-senttinen ja oikeajalkainen Alegría pelaa keskushyökkääjänä. FC Hongan edustusjoukkueessa ensimmäistä kertaa Alegría pelasi syyskuussa 2020 Inter Turkua vastaan. Tätä ennen Alegría pelasi FC Hongan reservijoukkueessa. Yhteensä Alegría on pelannut FC Hongan molemmissa joukkueissa 37 ottelua, joissa hän on tehnyt kahdeksan maalia.
Aiheesta muualla

Alegrían tilastot Soccerway-sivustolla
Alegrían profiili FC Hongan sivustolla (Arkistoitu – Internet Archive)
Joutsenprinsessan joulu

| Joutsenprinsessan joulu> The Swan Princess Christmas |
| --- | --- |

Ohjaaja:  Richard Rich
Käsikirjoittaja:  Yuri Lowenthal
Tuottaja:   Jared F. Brown  Richard Rich  Seldon Young 
Säveltäjä:  Vassal Benford
Leikkaaja:  Joe Campana
Valmistustiedot
Valmistusmaa:  Yhdysvallat
Tuotantoyhtiö:  Nest Entertainment
Levittäjä:  Sony Pictures Home Entertainment Netflix Hulu
Ensi-ilta:  6. marraskuuta 2012
Kesto:  90 minuuttia
Alkuperäiskieli:  englanti
Edeltäjä:  Joutsenprinsessa ja lumottu valtakunta
Seuraaja:  The Swan Princess: A Royal Family Tale
Aiheesta muualla
IMDb 
AllMovie
Infobox OKNimi-testi OK: 
Joutsenprinsessan joulu (The Swan Princess Christmas) on yhdysvaltalainen animaatioelokuva vuodelta 2012. Se on Joutsenprinsessa-elokuvasarjan neljäs osa. Elokuvassa prinsessa Odette ja prinssi Derek viettävät ensimmäistä jouluaan avioparina, mutta ilkeä Rupert-velho haluaa tuhota joulun. Elokuvan ohjasi muutkin elokuvat ohjannut Richard Rich.
Elokuva julkaistiin suoraan DVD:lle. Se on elokuvasarjan ensimmäinen osa, joka on tietokoneanimoitu.